Svešie: Atdzimšana

"Svešie: Atdzimšana" () ir 1997. gada ASV zinātniskās fantastikas Šausmu filma, kuras režisors ir Žans Pjērs Ženē. Galvenās lomas atveido Sigurnija Vīvere, Vinona Raidere, Rons Pērlmans, Dens Hedaija, Džeimss Frīmens, Breds Dorifs un Maikls Vinkots. Šī ir filmu cikla ceturtā filma.

Filmas darbība norisinās 200 gadus pēc iepriekšējās daļas, Elena Riplija tiek klonēta, un no viņas ķermeņa tiek ķirurģiski izņemta svešo karaliene. United Systems Military cer izaudzēt citplanētiešus pētniecības nolūkos uz kosmosa kuģa Auriga. Citplanētieši izbēg no saviem būriem, un Riplija kopā ar algotņiem mēģina iznīcināt kosmosa kuģi, pirms tas sasniedz Zemi.

Filmas "Svešie: Atdzimšana" pirmizrāde notika Parīzē , bet kinoteātros to demonstrēja no 12. novembra. Visā pasaulē filma nopelnīja 161 miljonu ASV dolāru. Filma saņēma pretrunīgas atsauksmes no kritiķiem, kuri kritizēja scenāriju, bet atzinīgi novērtēja Vīveres aktierspēli un Ženē režiju. Filmu nominēja Saturna balvai sešās kategorijās, tostarp kategorijās "Labākā zinātniskās fantastikas filma", "Labākā aktrise" (Vīvere), "Labākā aktrise otrā plāna lomā" (Raidere) un "Labākais režisors" (Ženē).

 Atsauces 

 Ārējās saites 

Kategorija:1997. gada filmas
Kategorija:ASV filmas
Kategorija:Šausmu filmas
Kategorija:Filmas par ārpuszemes dzīvību
Kategorija:ASV zinātniskās fantastikas filmas
Kategorija:Svešais
Kategorija:20th Century Fox filmas